CELEX: 32021D1200
Language: et
Date: 2021-07-19 00:00:00
Title: Nõukogu otsus (ÜVJP) 2021/1200, 19. juuli 2021, millega pikendatakse Euroopa Liidu sõjalise komitee esimehe ametiaega ning millega nimetatakse ametisse järgmine Euroopa Liidu sõjalise komitee esimees

21.7.2021   
               
               
                  ET
               
               
                  Euroopa Liidu Teataja
               
               
                  L 259/6
               
            
         NÕUKOGU OTSUS (ÜVJP) 2021/1200,
         19. juuli 2021,
         millega pikendatakse Euroopa Liidu sõjalise komitee esimehe ametiaega ning millega nimetatakse ametisse järgmine Euroopa Liidu sõjalise komitee esimees
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 240,
         võttes arvesse nõukogu 22. jaanuari 2001. aasta otsust 2001/79/ÜVJP Euroopa Liidu Sõjalise Komitee loomise kohta, (1) eriti selle artiklit 3,
         ning arvestades järgmist:
         
                     (1)
                  
                  
                     Otsuse 2001/79/ÜVJP kohaselt nimetab nõukogu Euroopa Liidu sõjalise komitee („sõjaline komitee“) esimehe kaitsejõudude juhtide tasandil kohtunud sõjalise komitee soovituse alusel. Nimetatud otsuse kohaselt on sõjalise komitee esimehe ametiaeg kolm aastat, kui nõukogu ei otsusta teisiti.
                  
               
                     (2)
                  
                  
                     Nõukogu nimetas otsusega (ÜVJP) 2018/297 (2)20. veebruaril 2018 sõjalise komitee esimeheks erandkorras kolmeks ja pooleks aastaks alates 6. novembrist 2018 kindral Claudio GRAZIANO.
                  
               
                     (3)
                  
                  
                     Kaitsejõudude juhtide tasandil kohtunud sõjaline komitee soovitas oma 19. mail 2021. aasta koosolekul nimetada sõjalise komitee esimeheks kolmeks aastaks alates 1. juunist 2022 kindral Robert BRIEGERI.
                  
               
                     (4)
                  
                  
                     Seetõttu peaks kindral Claudio GRAZIANO ametiaega sõjalise komitee esimehena pikendama kuni kindral Robert BRIEGERI ametiaja alguseni.
                  
               
                     (5)
                  
                  
                     Kindral Robert BRIEGERI peaks nimetama sõjalise komitee esimeheks alates 1. juunist 2022 kuni 31. maini 2025,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kindral Claudio GRAZIANO ametiaega Euroopa Liidu sõjalise komitee esimehena pikendatakse kuni 31. maini 2022.
         
         
            Artikkel 2
            Euroopa Liidu sõjalise komitee esimeheks nimetatakse alates 1. juunist 2022 kuni 31. maini 2025 kindral Robert BRIEGER.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 19. juuli 2021
            
               
                  Nõukogu nimel
               
               
                  president
               
               J. PODGORŠEK
            
         
         
            (1)  EÜT L 27, 30.1.2001, lk 4.
         
            (2)  Nõukogu 20. veebruari 2018. aasta otsus (ÜVJP) 2018/297, millega nimetatakse ametisse Euroopa Liidu sõjalise komitee esimees (ELT L 56, 28.2.2018, lk 33).